title: Директива на Съвета от 19 декември 1977 година относно взаимопомощта между компетентните органи на държавите-членки в областта на прякото данъчно облагане

text:
Важна правна забележка

|

31977L0799

Официален вестник n° L 336 , 27/12/1977 стр. 0015 - 0020 специално финландско издание: глава 9 том 1 стр. 0064  специално гръцко издание: глава 09 том 1 стр. 0086  специално шведско издание: глава 9 том 1 стр. 0064  специално испанско издание: глава 09 том 1 стр. 0094  специално португалско издание глава 09 том 1 стр. 0094  специално чешко издание глава 09 том 01 стр. 63  - 68 специално испанско издание глава 09 том 01 стр. 63  - 68 специално унгарско издание глава 09 том 01 стр. 63  - 68 специално литвийско издание глава 09 том 01 стр. 63  - 68 LV.ES глава 09 том 01 стр. 63  - 68 MT.ES глава 09 том 01 стр. 63  - 68 PL.ES глава 09 том 01 стр. 63  - 68 SK.ES глава 09 том 01 стр. 63  - 68 специално словенско издание глава 09 том 01 стр. 63  - 68

		19771219Директива на Съветаот 19 декември 1977 годинаотносно взаимопомощта между компетентните органи на държавите-членки в областта на прякото данъчно облагане(77/799/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност и по-специално член 100 от него,като взе предвид предложението на Комисията,като взе предвид становището на Европейския парламент [1],като взе предвид становището на Икономическия и социален комитет [2],като има предвид, че практиката на избягване плащането на данъци и отклонение от данъчно облагане, която преминава границите на държавите-членки, води до загуби за бюджета и нарушаване на принципа на справедливото данъчно облагане и може да предизвика нарушаване на движението на капитали и условията на конкуренция; като има предвид, че поради това се засяга функционирането на общия пазар;като има предвид, че по тези причини на 10 февруари 1975 г. Съветът прие,резолюция относно мерките, които следва да бъдат предприети от Общността, за борба с международните форми на избягване плащането на данъци и отклонение от данъчно облагане [3];като има предвид, че поради международния характер на проблема, националните мерки, чиито ефект не надхвърля националните граници, са недостатъчни; като има предвид, че сътрудничеството между администрациите на основата на двустранните спогодби също не може да се противопостави на новите, все по-често придобиващи многонационален характер форми на избягване плащането на данъци и отклонение от данъчно облагане;като има предвид, че поради това следва да бъде засилено сътрудничеството между данъчните администрации в рамките на Общността в съответствие с общите принципи и правила;като има предвид, че държавите-членки трябва, при запитване, да обменят информация относно отделни случаи; като има предвид, че запитаната държава следва да направи необходимите разследвания, за да получи такава информация;като има предвид, че държавите-членки следва да обменят, дори и без да отправят запитване, всяка информация, която би могла да се сметне за полезна за правилното определяне на данъците върху доходите и имуществото, и в частност, когато може да се предположи, че има фиктивно прехвърляне на печалби между предприятия в различни държави-членки или когато се осъществяват такива сделки между предприятия в две държави-членки чрез трета държава с цел да се получат данъчни предимства или когато плащането на данъка е било избегнато или е налице отклонение от данъчно облагане по каквато и да било причина;като има предвид, че е важно да бъде допускано присъствието на служители от данъчната администрация на една държава-членка на територията на друга държава-членка, ако двете държави-членки считат това за желателно;като има предвид, че следва да се гарантира, информацията, предоставена при осъществяване на това сътрудничество, да не се разкрива на неупълномощени лица, така че да се защитят основните права на гражданите и предприятията; като има предвид, че следователно, е необходимо държавите-членки, получаващи такава информация, да не я използват без разрешение от предоставящата я държава-членка за други цели, освен за тези на данъчното облагане или за улесняване на съдебно производство във връзка с нарушаване на данъчното законодателство на получаващата държава; като има предвид, че е необходимо също получаващите държави да осигурят на информацията същата степен на поверителност, с която тя се е ползвала в предоставящата я държава, ако последната го поиска;като има предвид, че държава-членка, която следва да проведе разследвания или да предостави информация, може да откаже да го направи, ако съгласно нейното законодателство или административна практика данъчната ѝ администрация не може да проведе тези разследвания или да събере или използва тази информация за свои собствени цели; ако предоставянето на такава информация би било в противоречие с обществения ред или би довело до разкриването на търговска, промишлена или професионална тайна или на търговски процес или ако държавата-членка, за която е предназначена информацията, не е в състояние по практически или правни причини да предостави подобна информация;като има предвид, че сътрудничеството между държавите-членки и Комисията е необходимо за постоянното изучаване на процедурите за сътрудничество и за обединяването на опита в разглежданите области, и в частност в областта на фиктивното прехвърляне на печалби в групи предприятия, с цел да се усъвършенстват тези процедури и да се изработят подходящи правила на Общността,ПРИЕ НАСТОЯЩАТА ДИРЕКТИВА:Член 1Общи разпоредби1. В съответствие с разпоредбите на настоящата директива, компетентните органи на държавите-членки извършват обмен на всякаква информация, която би им дала възможност за правилно определяне на данъците върху доходите и имуществото.2. Независимо от начина на тяхното налагане, като данъци върху доходите и имуществото се разглеждат всички данъци, с които се облага общият доход, общото имущество или част от доходите или имуществото, включително данъци върху приходите от продажба на движимо или недвижимо имущество; данъци върху размера на надниците или заплатите, изплащани от предприятията; както и данъци върху капиталовата печалба.3. Към настоящия момент данъците по параграф 2 са, в частност:в Белгия:lmpôt des personnes physiques/Personenbelasting,Impôt des sociétés/Vennootschapsbelasting,Impôt des personnes morales/Rechtspersonenbelasting,Impôt des non-résidents/Belasting der niet-verblĳfhouders;в Дания:Indkomstskat til staten,Selsskabsskat,Den kommunale indkomstskat,Den amtskommunale indkomstskat,Folkepensionsbidragene,Sømandsskat,Den særlige indkomstskat,Kirkeskat,Formueskat til staten,Bidrag til dagpengefonden;в Германия:Einkommensteuer,Körperschaftsteuer,Vermögensteuer,Gewerbesteuer,Grundsteuer;във Франция:Impôt sur le revenu,Impôt sur les sociétés,Taxe professionnelle,Taxe foncière sur les propriétés bâties,Taxe foncière sur les propriétés non bâties;в Ирландия:Income tax,Corporation tax,Capital gains tax,Wealth tax;в Италия:Imposta sul reddito delle persone fisiche,Imposta sul reddito delle persone giuridiche,Imposta locale sui redditi;в Люксембург:impôt sur le revenu des personnes physiques,impôt sur le revenu des collectivités,impôt commercial communal,impôt sur la fortune,impôt foncier;в Нидерландия:Inkomstenbelasting,Vennootschapsbelasting,Vermogensbelasting;в Обединеното кралство:Income tax,Corporation tax,Capital gains tax,Petroleum revenue tax,Development land tax.4. Параграф 1 се прилага също по отношение на всички еднакви или подобни данъци, въведени впоследствие, независимо дали те допълват или заменят данъците, изброени в параграф 3. Компетентните органи на държавите-членки се уведомяват взаимно и съобщават на Комисията датата на влизане в сила на такива данъци.5. Изразът "компетентен орган" означава:в Белгия:De minister van financiën or an authorized representativeLe ministre des finances or an authorized representativeв Дания:Ministeren for skatter og afgifter or an authorized representativeв Германия:Der Bundesminister der Finanzen or an authorized representativeвъв Франция:Le ministre de l'économie or an authorized representativeв Ирландия:The Revenue Commissioners or their authorized representativeв Италия:Il Ministro per le finanze or an authorized representativeв Люксембург:Le ministre des finances or an authorized representativeв Нидерландия:De minister van financiën or an authorized representativeв Обединеното кралство:The Commissioners of Inland Revenue or their authorized representativeЧлен 2Обмен при запитване1. Компетентният орган на държава-членка може да поиска от компетентния орган на друга държава-членка да предостави информацията, посочена в член 1, параграф 1 свързана с определен случай. Компетентният орган на запитаната държава може да не отговори на запитването, ако компетентният орган на държавата, отправила запитването, не е изчерпал своите обичайни източници на информация, които е могъл да използва, съгласно обстоятелствата, за да получи поисканата информация, без да изложи на опасност постигането на търсения резултат.2. За целите на предоставянето на информацията, посочена в параграф 1, компетентният орган на запитаната държава-членка осигурява провеждането на всички разследвания, които са необходими за получаването на тази информация.Член 3Автоматичен обмен на информацияЗа категории случаи, определени в съответствие с предвидената в член 9 процедура за консултации, компетентните органи на държавите-членки осъществяват редовен обмен на информацията, посочена в член 1, параграф 1 без предварително запитване.Член 4Спонтанен обмен на информация1. Компетентният орган на всяка от държавите-членки предоставя информацията по член 1, параграф 1, която му е известна, на компетентния орган на която и да е друга държава-членка без предварително запитване при следните обстоятелства:а) компетентният орган на една държава-членка има основания да предполага, че би могло да има загуба на данък в другата държава-членка;б) данъчно задължено лице ползва намаление на данъка или освобождаване от данък в едната държава-членка, което би довело до увеличаване на данъка или възникване на данъчно задължение в другата държава-членка;в) търговски сделки между данъчно задължено лице от една държава-членка и данъчно задължено лице от друга държава-членка се осъществяват през една или повече държави по начин, който може да доведе до намаляване на дължимите данъци в едната или другата държава-членка или и в двете;г) компетентният орган на една държава-членка има основания да предполага, че намаляването на данъчното задължение може да е следствие от фиктивни прехвърляния на печалби в рамките на групи предприятия;д) информацията, предоставена на едната държава-членка от компетентния орган на другата държава-членка е дала възможност да се получи информация, която може да е полезна за определяне на данъчно задължение в другата държава-членка.2. Компетентните органи на държавите-членки могат, в съответствие с предвидената в член 9 процедура за консултации, да разширят обмена на информация по параграф 1 за други случаи, освен посочените в него.3. Компетентните органи на държавите-членки могат да предоставят една на друга известната им информация по член 1, параграф 1 във всеки друг случай, без предварително запитване.Член 5Срок за предаване на информациятаКомпетентният орган на държава-членка, който, съгласно предходните членове, е задължен да предостави информация, я предава възможно най-бързо. В случай, че срещне пречки при предоставянето на информацията или откаже да я предостави, той уведомява незабавно запитващия орган за това, като посочва естеството на пречките или основанията за своя отказ.Член 6Съдействие от служителите на заинтересованата държаваЗа целите на прилагането на предходните разпоредби, компетентният орган на държавата-членка, предоставящ информацията, и компетентният орган на държавата-членка, за който е предназначена информацията, могат да се договорят, в съответствие с предвидената в член 9 процедура за консултации, да разрешат присъствието в първата държава-членка на служители на данъчната администрация на другата държава-членка. Редът и условията по прилагането на настоящата разпоредба се определят съгласно същата процедура.Член 7Разпоредби относно поверителността1. Всяка информация, която е станала известна на държава-членка съгласно настоящата директива, се счита за поверителна в тази държава-членка по същия начин, както информацията, получена съгласно нейното национално законодателство.Във всички случаи, тази информация:- може да се предоставя само на лицата, непосредствено занимаващи се с определяне на данъка или с административния контрол върху това определяне;- може, освен това, да се разкрива само във връзка с предвиждащо санкции съдебно или административно производство, започнато с оглед на или във връзка с определяне или преразглеждане на дължимия данък и само на лица, непосредствено участващи в такова производство. Въпреки това, тази информация може да бъде разкрита по време на открити съдебни заседания или съдебни решения, ако компетентният орган на държавата-членка, предоставящ информацията, няма възражения;- в никакъв случай няма да се използва по друг начин, освен за целите на данъчното облагане или във връзка със съдебно или административно производство, предвиждащо санкции, започнато с оглед или във връзка с определянето или преразглеждането на дължимия данък.2. Параграф 1 не обвързва държава-членка, в чието законодателство или административна практика са установени за вътрешни цели по-тесни граници от тези, които се съдържат в разпоредбите на този параграф, да предоставя информация, ако заинтересованата държава не поеме задължение да се съобразява с тези по-тесни граници.3. Независимо от разпоредбата на параграф 1, компетентният орган на държавата-членка, предоставящ информация, може да разреши използването ѝ в запитващата държава-членка за други цели, ако съгласно законодателството на информиращата държава информацията би могла, при сходни обстоятелства, да бъде използвана в информиращата държава за сходни цели.4. В случай, че компетентният орган на една държава-членка счита, че има вероятност информацията, която е получил от компетентния орган на друга държава-членка да бъде полезна на компетентния орган на трета държава-членка, той може да я предаде на последния компетентен орган със съгласието на компетентния орган, предоставил информацията.Член 8Ограничения на обмена на информация1. С настоящата директива не се създава задължение за провеждане на разследвания или за предоставяне на информация, ако по силата на законодателството или административната си практика държавата-членка, която трябва да даде информацията, не може да проведе тези разследвания или да събере или използва тази информация за свои вътрешни цели.2. Предоставянето на информация може да бъде отказано, ако то би довело до разкриването на търговска, промишлена или професионална тайна или на търговски процес или на информация, разкриването на която би противоречало на обществения ред.3. Компетентният орган на държава-членка може да откаже да предостави информация, ако запитващата държава не е в състояние по практически или правни причини да предостави подобна информация.Член 9Консултации1. За целите на въвеждане на настоящата директива се провеждат консултации, при необходимост, в рамките на комитет, между:- компетентните органи на заинтересованите държави-членки, по искане на един от тях, по отношение на въпроси от двустранен интерес,- компетентните органи на всички държави-членки и Комисията, по искане на един от тези органи, доколкото засегнатите въпроси не са единствено от двустранен интерес.2. Компетентните органи на държавите-членки могат да комуникират директно помежду си. Компетентните органи на държавите-членки могат по взаимно съгласие да разрешават на посочени от тях органи да осъществяват непосредствено контакти помежду си в определени случаи или в някои категории от случаи.3. В случаите, когато компетентните органи постигнат споразумения по въпроси от двустранен интерес, предмет на настоящата директива, с изключение на такива, уреждащи отделни случаи, те информират във възможно най-кратки срокове Комисията за това. От своя страна, Комисията уведомява компетентните органи на останалите държави-членки.Член 10Обмяна на опитДържавите-членки, заедно с Комисията, постоянно наблюдават предвидената в настоящата директива процедура за сътрудничество и обменят резултатите от своя опит, особено в областта на трансферното ценообразуване в рамките на групи предприятия, с цел да се подобри това сътрудничество и, ако е необходимо, да се приемат правила в съответните области.Член 11Приложимост на по-широки по обхват разпоредби относно сътрудничествотоПредходните разпоредби не са пречка за изпълнението на каквито и да е по-широкообхватни задължения за обмен на информация, които биха могли да произтичат от други правни актове.Член 12Заключителни разпоредби1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива не по-късно от 1 януари 1979 г. и незабавно ги съобщават на Комисията2. Държавите-членки съобщават на Комисията текстовете на всички важни разпоредби от националното си законодателство, които те приемат впоследствие в областта, предмет на настоящата директива.Член 13Адресати на настоящата директива са държавите-членки.Съставено в Брюксел на 19 декември 1977 година.За СъветаПредседателG. Geens[1] ОВ C 293, 13.12.1976 г., стр. 34.[2] ОВ С 56, 7.3.1977 г., стр. 66.[3] ОВ С 35, 14.2.1975 г., стр. 1.--------------------------------------------------


title: Директива 2009/7/ЕО на Комисията от 10 февруари 2009 година за изменение на приложения I, II, IV и V към Директива 2000/29/ЕО на Съвета относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността

text:
               11.2.2009

               BG

               Официален вестник на Европейския съюз

               L 40/12

      ДИРЕКТИВА 2009/7/ЕО НА КОМИСИЯТА

   от 10 февруари 2009 година
   за изменение на приложения I, II, IV и V към Директива 2000/29/ЕО на Съвета относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 14, втора алинея, букви в) и г) от нея,
   след консултации със съответните държави-членки,
   като има предвид, че:

               (1)

               Директива 2000/29/ЕО съдържа списъци на вредители по растенията или растителните продукти и предвижда някои мерки срещу въвеждането им в държавите-членки от други държави-членки или от трети страни.

               (2)

               Въз основа на информацията, предоставена от държавите-членки, и след извършен от експерти преглед на приложения I, II, IV и V към Директива 2000/29/ЕО е целесъобразно да бъдат изменени списъците на вредители в приложения I и II, за да се подобри защитата срещу въвеждането на тези вредители в Общността. Всички промени са основани на технически и научни доказателства.

               (3)

               Предвид разрастването на международната търговия с растения и растителни продукти е необходима фитосанитарна защита на Общността срещу въвеждането на следните вредители, за които до този момент няма данни, че се срещат в Общността: Dendrolimus sibiricus Tschetverikov; Rhynchophorus palmarum (L.); Agrilus planipennis Fairmaire при растения от видовете Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. и Pterocarya rhoifolia Siebold & Zucc., и за които има данни, че се срещат само в Канада, Китай, Япония, Монголия, Република Корея, Русия, Тайван и САЩ; Chrysanthemum stem necrosis virus при растения от вида Dendranthema (DC.) Des Moul. и Lycopersicon lycopersicum (L.) Karsten ex Farw.; Scrobipalpopsis solanivora (Povolny) при клубени от вида Solanum tuberosum L. и Stegophora ulmea (Schweinitz : Fries) Sydow & Sydow при растения от видовете Ulmus L. и Zelkova L., предназначени за засаждане, различни от семена. В допълнение поради същите причини е необходимо да се ограничи по-нататъшното разпространение на открития в някои зони в Общността при 11 вида от семейство Palmae и поставен под официален контрол Paysandisia archon (Burmeister).

               (4)

               Имената на Saissetia nigra (Nietm.) и Diabrotica virgifera Le Conte следва да бъдат изменени в съответствие с преразгледаните научни наименования на посочените вредители. Saissetia nigra (Nietm.) вече се нарича Parasaissetia nigra (Nietner). Diabrotica virgifera Le Conte е разделен на два подвида, съответно Diabrotica virgifera virgifera Le Conte, срещащ се в някои региони на Общността, и Diabrotica virgifera zeae Krysan & Smith, който не се среща в Общността.

               (5)

               Поради това списъците на посочените вредители в приложения I и II към Директива 2000/29/ЕО трябва да бъдат изменени.

               (6)

               В резултат се налага съответните изисквания в приложения IV и V към Директива 2000/29/ЕО относно вноса или движението на растения гостоприемници на вредителите, посочени в приложения I и II, да бъдат изменени, за да се вземат предвид измененията в списъците в приложения I и II.

               (7)

               Кодът по КН за дървен материал от Acer saccharum Marsh. трябва да бъде актуализиран в приложение V, част Б, за да бъде пълен списъкът от кодове по КН за дървен материал, който подлежи на проверка при внос.

               (8)

               Приложения I, II, IV и V към Директива 2000/29/ЕО следва да бъдат съответно изменени.

               (9)

               Мерките, предвидени в настоящата директива, са в съответствие със становището на Постоянния фитосанитарен комитет,

         ПРИЕ НАСТОЯЩАТА ДИРЕКТИВА:
   Член 1
   Приложения I, II, IV и V към Директива 2000/29/ЕО се изменят в съответствие с текста в приложението към настоящата директива.
   Член 2
   1.   Държавите-членки приемат и публикуват най-късно до 31 март 2009 г. необходимите законови, подзаконови и административни разпоредби, за да се съобразят с настоящата директива. Те незабавно съобщават на Комисията текста на тези разпоредби и прилагат таблица на съответствието между разпоредбите и настоящата директива.
   Те прилагат посочените разпоредби от 1 април 2009 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   2.   Държавите-членки съобщават на Комисията текста на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 10 февруари 2009 година.

            За Комисията

         Androulla VASSILIOU

            Член на Комисията

      (1)  ОВ L 169, 10.7.2000 г., стр. 1.

      ПРИЛОЖЕНИЕ
      Приложения I, II, IV и V към Директива 2000/29/ЕО се изменят, както следва:

                  1.

                  В приложение I част А се изменя, както следва:

                              а)

                              в раздел I, буква а):

                                          i)

                                          след точка 10 се вмъква следната точка 10.0:

                                                      „10.0.

                                                         Dendrolimus sibiricus Tschetverikov“;

                                          ii)

                                          точка 10.4 се заменя със следното:

                                                      „10.4.

                                                         Diabrotica virgifera zeae Krysan & Smith“;

                                          iii)

                                          след точка 19 се вмъква следната точка 19.1:

                                                      „19.1.

                                                         Rhynchophorus palmarum (L.)“

                              б)

                              в раздел II, буква а) преди точка 1 се вмъква следната точка 0.1:

                                          „0.1.

                                             Diabrotica virgifera virgifera Le Conte“.

                  2.

                  В приложение II част А се изменя, както следва:

                              а)

                              в раздел I, буква а):

                                          i)

                                          след точка 1 се вмъква следната точка 1.1:

                                                                  „1.1.

                                                                     Agrilus planipennis Fairmaire

                                                      Растения, предназначени за засаждане, различни от растителни тъканни култури и семена, дърво и кора от Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. и Pterocarya rhoifolia Siebold & Zucc, с произход от Канада, Китай, Япония, Монголия, Република Корея, Русия, Тайван и САЩ“

                                          ii)

                                          точка 24 се заличава;

                                          iii)

                                          след точка 28 се вмъква следната точка 28.1:

                                                                  „28.1.

                                                                     Scrobipalpopsis solanivora Povolny

                                                      Клубени от Solanum tuberosum L.“

                              б)

                              в раздел I, буква в) след точка 14 се вмъква следната точка 14.1:

                                                      „14.1.

                                                         Stegophora ulmea (Schweinitz: Fries) Sydow & Sydow

                                          Растения от Ulmus L. и Zelkova L., предназначени за засаждане, различни от семена“

                              в)

                              в раздел I, буква г) след точка 5 се вмъква следната точка 5.1:

                                                      „5.1.

                                                      Chrysanthemum stem necrosis virus

                                          Растения от Dendranthema (DC.) Des Moul. и Lycopersicon lycopersicum (L.) Karsten ex Farw., предназначени за засаждане, различни от семена“

                              г)

                              в раздел II, буква а):

                                          i)

                                          след точка 6.2 се вмъква следната точка 6.3:

                                                                  „6.3.

                                                                     Parasaissetia nigra (Nietner)

                                                      Растения от Citrus L, Fortunella Swingle, Poncirus Raf. и техните хибриди, различни от плодове и семена“

                                          ii)

                                          след точка 9 се вмъква следната точка 10:

                                                                  „10.

                                                                     Paysandisia archon (Burmeister)

                                                      Растения от Palmae, предназначени за засаждане, с диаметър на стеблото в основата над 5 cm, принадлежащи към следните видове: Brahea Mart., Butia Becc., Chamaerops L., Jubaea Kunth, Livistona R. Br., Phoenix L., Sabal Adans., Syagrus Mart., Trachycarpus H. Wendl., Trithrinax Mart., Washingtonia Raf.“

                  3.

                  В приложение IV, част А раздел I се изменя, както следва:

                              а)

                              след точка 2.2 се вмъкват следните точки 2.3, 2.4 и 2.5:

                                                      „2.3.

                                                      Независимо дали е изброен или не сред кодовете по КН в приложение V, част Б, дървен материал от Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. и Pterocarya rhoifolia Siebold & Zucc., във форма, различна от:

                                                                  —

                                                                  талаш, добит изцяло или отчасти от посочените дървета,

                                                                  —

                                                                  дървен опаковъчен материал под формата на опаковъчни каси, касетки, щайги, барабани за кабели и други подобни опаковки, палети, бокс-палети и други товарни дъски, напречни греди, използвани при транспорт на предмети от всякакви видове,

                                                                  —

                                                                  дървен материал, използван за закрепване или подпора на недървесинен товар,

                                                            като обаче се включва дървен материал, който не е запазил своята естествена обла повърхност,
                                                      с произход от Канада, Китай, Япония, Монголия, Република Корея, Русия, Тайван и САЩ

                                          Има официално удостоверение, че дървеният материал:

                                                      а)

                                                      произхожда от зона, за която е установено от националната служба за растителна защита в страната износител, че е свободна от Agrilus planipennis Fairmaire в съответствие със съответните международни стандарти за фитосанитарни мерки; или

                                                      б)

                                                      че е така фасониран, че облата повърхност е изцяло отстранена.

                                                      2.4.

                                                      Независимо дали е изброен или не сред кодовете по КН в приложение V, част Б, дървен материал под формата на талаш, добит изцяло или отчасти от Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. и Pterocarya rhoifolia Siebold & Zucc., с произход от Канада, Китай, Япония, Монголия, Република Корея, Русия, Тайван и САЩ

                                          Има официално удостоверение, че дървеният материал:

                                                      а)

                                                      произхожда от зона, за която е установено от националната служба за растителна защита в страната износител, че е свободна от Agrilus planipennis Fairmaire в съответствие със съответните международни стандарти за фитосанитарни мерки; или

                                                      б)

                                                      че е обработен до парчета, чиито размери — дебелина и широчина, не надвишават 2,5 cm.

                                                      2.5.

                                                      Изолирана кора от Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. и Pterocarya rhoifolia Siebold & Zucc., с произход от Канада, Китай, Япония, Монголия, Република Корея, Русия, Тайван и САЩ

                                          Има официално удостоверение, че изолираната кора:

                                                      а)

                                                      произхожда от зона, за която е установено от националната служба за растителна защита в страната-износител, че е свободна от Agrilus planipennis Fairmaire в съответствие със съответните международни стандарти за фитосанитарни мерки; или

                                                      б)

                                                      че е обработена до парчета, чиито размери — дебелина и широчина, не надвишават 2,5 cm.“

                              б)

                              след точка 11.3 се вмъква следната точка 11.4:

                                                      „11.4.

                                                      Растения от видовете Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. и Pterocarya rhoifolia Siebold & Zucc., предназначени за засаждане, различни от семена и растителни тъканни култури, с произход от Канада, Китай, Япония, Монголия, Република Корея, Русия, Тайван и САЩ

                                          Има официално удостоверение, че растенията:

                                                      а)

                                                      са отглеждани през целия им живот в зона, за която е установено от националната служба за растителна защита, че е свободна от Agrilus planipennis Fairmaire в съответствие със съответните международни стандарти за фитосанитарни мерки; или

                                                      б)

                                                      са отглеждани за период от най-малко две години преди износ в място на производство, където не са наблюдавани признаци на Agrilus planipennis Fairmaire при две официални проверки годишно, проведени в подходящо време, включително непосредствено преди износ.“

                              в)

                              текстът в дясната колона на точка 14 се изменя, както следва: „Без да се засягат разпоредбите, приложими за растенията в приложение IV, част А, раздел I, точка 11.4, има официално удостоверение, че на мястото на производство или в непосредствена близост до него не са наблюдавани симптоми на Elm phlöem necrosis mycoplasm от началото на последния пълен вегетативен цикъл.“

                              г)

                              след точка 25.4 се вмъкват следните точки 25.4.1 и 25.4.2:

                                                      „25.4.1.

                                                      Клубени от Solanum tuberosum L., различни от тези, предназначени за засаждане

                                          Без да се засягат разпоредбите, приложими за клубените, посочени в приложение III, част А, точка 12 и приложение IV, част А, раздел I, точки 25.1, 25.2 и 25.3, има официално удостоверение, че клубените произхождат от зони, в които няма данни, че се среща Pseudomonas solanacearum (Smith) Smith.

                                                      25.4.2.

                                                      Клубени от Solanum tuberosum L.

                                          Без да се засягат разпоредбите, приложими за клубените, посочени в приложение III, част А, точки 10, 11 и 12 и в приложение IV, част A, раздел I, точки 25.1, 25.2, 25.3, 25.4 и 25.4.1, има официално удостоверение, че:

                                                      а)

                                                      клубените произхождат от страна, в която няма данни, че се среща Scrobipalpopsis solanivora Povolny; или

                                                      б)

                                                      че клубените произхождат от зона, за която е установено от националната служба за растителна защита, че е свободна от Scrobipalpopsis solanivora Povolny в съответствие със съответните международни стандарти за фитосанитарни мерки.“

                              д)

                              точка 25.8 се заличава;

                              е)

                              след точка 28 се вмъква следната точка 28.1:

                                                      „28.1.

                                                      Растения от Dendranthema (DC.) Des Moul. и Lycopersicon lycopersicum (L.) Karsten ex Farw., предназначени за засаждане, различни от семена

                                          Без да се засягат изискванията, приложими за растенията, посочени в приложение III, част А, точка 13 и приложение IV, част А, раздел I, точки 25.5, 25.6, 25.7, 27.1, 27.2 и 28, има официално удостоверение, че:

                                                      а)

                                                      растенията са отглеждани през целия им живот в страна, свободна от Chrysanthemum stem necrosis virus, или

                                                      б)

                                                      че растенията са отглеждани през целия им живот в зона, за която е установено от националната служба за растителна защита в страната износител, че е свободна от Chrysanthemum stem necrosis virus в съответствие със съответните международни стандарти за фитосанитарни мерки, или

                                                      в)

                                                      че растенията са отглеждани през целия им живот на място на производство, за което е установено, че е свободно от Chrysanthemum stem necrosis virus, проверявано посредством официални проверки, а когато е целесъобразно, и изследвания.“

                              ж)

                              след точка 37 се вмъква следната точка 37.1:

                                                      „37.1.

                                                      Растения от Palmae, предназначени за засаждане, с диаметър на стеблото в основата над 5 cm, принадлежащи към следните родове: Brahea Mart., Butia Becc., Chamaerops L., Jubaea Kunth, Livistona R. Br., Phoenix L., Sabal Adans., Syagrus Mart., Trachycarpus H. Wendl., Trithrinax Mart., Washingtonia Raf

                                          Без да се засягат забраните, приложими за растенията, посочени в приложение III, част А, точка 17, и изискванията, посочени в приложение IV, част A, раздел I, точка 37, има официално удостоверение, че растенията:

                                                      а)

                                                      са отглеждани през целия им живот в страна, в която няма данни, че се среща Paysandisia archon (Burmeister); или

                                                      б)

                                                      са отглеждани през целия им живот в зона, за която е установено от националната служба за растителна защита, че е свободна от Paysandisia archon (Burmeister) в съответствие със съответните международни стандарти за фитосанитарни мерки; или

                                                      в)

                                                      са отглеждани в период от най-малко две години преди износ в място на производство:

                                                                  —

                                                                  вписано в регистър и контролирано от националната служба за растителна защита в страната на произход, и

                                                                  —

                                                                  в което растенията са били на място, физически напълно защитено срещу въвеждането на Paysandisia archon (Burmeister) или в което се прилагат необходимите предпазни третирания, и

                                                                  —

                                                                  в което при 3 официални проверки годишно, проведени в подходящо време, включително непосредствено преди износ, не са наблюдавани признаци на Paysandisia archon (Burmeister).“

                  4.

                  В приложение IV, част А, раздел II след точка 19 се вмъква следната точка 19.1:

                                          „19.1.

                                          Растения от Palmae, предназначени за засаждане, с диаметър на стеблото в основата над 5 cm, принадлежащи към следните родове: Brahea Mart., Butia Becc., Chamaerops L., Jubaea Kunth, Livistona R. Br., Phoenix L., Sabal Adans., Syagrus Mart., Trachycarpus H. Wendl., Trithrinax Mart., Washingtonia Raf.

                              Има официално удостоверение, че растенията:

                                          а)

                                          са отглеждани през целия им живот в зона, за която е установено от националната служба за растителна защита, че е свободна от Paysandisia archon (Burmeister) в съответствие със съответните международни стандарти за фитосанитарни мерки; или

                                          б)

                                          че са отглеждани в период от най-малко две години преди движение в място на производство:

                                                      —

                                                      което е регистрирано и контролирано от официалния отговорен орган в държавата-членка на произход, и

                                                      —

                                                      в което растенията са били на място, физически напълно защитено срещу въвеждането на Paysandisia archon (Burmeister) или в което се прилагат необходимите предпазни третирания, и

                                                      —

                                                      в което при 3 официални проверки годишно, проведени в подходящо време, не са наблюдавани признаци на Paysandisia archon (Burmeister).“

                  5.

                  Приложение V се изменя, както следва:

                              а)

                              в част А, раздел I след точка 2.3 се вмъква следната точка 2.3.1:

                                          „2.3.1.

                                          Растения от Palmae, предназначени за засаждане, с диаметър на стеблото в основата над 5 cm, принадлежащи към следните родове: Brahea Mart., Butia Becc., Chamaerops L., Jubaea Kunth, Livistona R. Br., Phoenix L., Sabal Adans., Syagrus Mart., Trachycarpus H. Wendl., Trithrinax Mart., Washingtonia Raf.“

                              б)

                              в част Б раздел I се изменя, както следва:

                                          i)

                                          в точка 5 се добавя следното трето тире:

                                                      „—

                                                         Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. и Pterocarya rhoifolia Siebold & Zucc., с произход от Канада, Китай, Япония, Монголия, Република Корея, Русия, Тайван и САЩ.“

                                          ii)

                                          в точка 6, буква а) се добавя следното шесто тире:

                                                      „—

                                                         Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. и Pterocarya rhoifolia Siebold & Zucc., включително дървен материал, който не е запазил естествената си обла повърхност, с произход от Канада, Китай, Япония, Монголия, Република Корея, Русия, Тайван и САЩ.“

                                          iii)

                                          в точка 6, буква б) позицията:

                                                      „ex 4407 99

                                                      Неиглолистен дървен материал (различен от тропически дървен материал, посочен в бележката към подпозиция 1 от глава 44, или друг тропически дървен материал, дъб (Quercus spp.) или бук (Fagus spp.)), нарязан или бичен надлъжно, нацепен или обелен, рендосан или нерендосан, шлифован или клинозъбно съединен, с дебелина над 6 mm“

                                                се заличава и се заменя със следния текст:

                                                      „ex 4407 93

                                                      Дървен материал от Acer saccharum Marsh, нарязан или бичен надлъжно, цепен или кръгообразно нарязан, рендосан или нерендосан, шлифован или клинозъбно съединен, с дебелина над 6 mm

                                                      4407 95

                                                      Дървен материал от ясен (Fraxinus spp.), нарязан или бичен надлъжно, цепен или кръгообразно нарязан, рендосан или нерендосан, шлифован или клинозъбно съединен, с дебелина над 6 mm

                                                      ex 4407 99

                                                      Неиглолистен дървен материал (различен от тропическия дървен материал, посочен в бележката към подпозиция 1 от глава 44, или друг тропически дървен материал, дъб (Quercus spp.), бук (Fagus spp.), клен (Acer spp.), череша (Prunus spp.) или ясен (Fraxinus spp.)), нарязан или бичен надлъжно, цепен или кръгообразно нарязан, рендосан или нерендосан, шлифован или клинозъбно съединен, с дебелина над 6 mm“


title: Директива 2000/79/ЕО на Съвета от 27 ноември 2000 година относно Европейското споразумение за организация на работното време на мобилните работници в гражданската авиация, сключено от Асоциацията на европейските авиокомпании (АЕА), Европейската федерация на транспортните работници (ETF), Европейската асоциация на пилотите (ECA), Асоциацията на европейските регионални авиокомпании (ERA) и Международната асоциация на въздушните превозвачи (IACA) (текст от значение за ЕИП)

text:
Важна правна забележка

|

32000L0079

Официален вестник n° L 302 , 01/12/2000 стр. 0057 - 0060 специално чешко издание глава 05 том 04 стр. 75  - 78 специално испанско издание глава 05 том 04 стр. 75  - 78 специално унгарско издание глава 05 том 04 стр. 75  - 78 специално литвийско издание глава 05 том 04 стр. 75  - 78 LV.ES глава 05 том 04 стр. 75  - 78 MT.ES глава 05 том 04 стр. 75  - 78 PL.ES глава 05 том 04 стр. 75  - 78 SK.ES глава 05 том 04 стр. 75  - 78 специално словенско издание глава 05 том 04 стр. 75  - 78

		20001127Директива 2000/79/ЕО на Съветаот 27 ноември 2000 годинаотносно Европейското споразумение за организация на работното време на мобилните работници в гражданската авиация, сключено от Асоциацията на европейските авиокомпании (АЕА), Европейската федерация на транспортните работници (ETF), Европейската асоциация на пилотите (ECA), Асоциацията на европейските регионални авиокомпании (ERA) и Международната асоциация на въздушните превозвачи (IACA)(текст от значение за ЕИП)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 139, параграф 2 от него,като взе предвид предложението на Комисията,като има предвид, че:(1) Съгласно член 139, параграф 2 от Договора социалните партньори могат съвместно да поискат споразуменията, сключени на общностно равнище, да бъдат въведени чрез решение на Съвета по предложение на Комисията.(2) Съветът прие Директива 93/104/ЕО [1] относно някои аспекти на организацията на работното време. Гражданската авиация беше една от сферите на дейност, изключени от приложното поле на въпросната директива. Европейският парламент и Съветът приеха Директива 2000/34/ЕО за изменение на Директива 93/104/ЕО, за да бъдат обхванати изключените преди това сфери и дейности.(3) Комисията, в съответствие с член 138, параграф 2 от Договора, се консултира със социалните партньори относно възможната насока на действие на Общността по отношение на сферите и дейностите, изключени от Директива 93/104/ЕО.(4) Комисията, считайки след тази консултация, че едно такова действие на Общността е желателно, отново се консултира със социалните партньори в рамките на Общността по съдържанието на предвиденото предложение в съответствие с член 138, параграф 3 от Договора.(5) Асоциацията на европейските авиокомпании (АЕА), Европейската федерация на транспортните работници (ETF), Европейската асоциация на пилотите (ECA), Асоциацията на европейските регионални авиокомпании (ERA) и Международната асоциация на въздушните превозвачи (IАCA) информираха Комисията за тяхната воля да започнат преговори съгласно член 138, параграф 4 от Договора.(6) Посочените организации сключиха на 22 март 2000 г. Европейско споразумение за организацията на работното време на мобилния персонал в гражданската авиация.(7) Споразумението съдържа съвместно искане до Комисията да въведе Споразумението чрез решение на Съвета по предложение на Комисията съгласно член 139, параграф 2 от Договора.(8) Настоящата директива и Споразумението предвиждат по-специфични изисквания по смисъла на член 14 от Директива 93/104/ЕО, отнасящи се до организацията на работното време на мобилния персонал в гражданската авиация.(9) Според определението, дадено в член 2, параграф 7 на Директива 93/104/ЕО, мобилен работник е всеки работник, нает като член на пътуващ или летателен персонал на предприятие, което извършва услуги за превоз на пътници или стоки чрез автомобилен, въздушен или вътрешноводен транспорт.(10) Подходящият инструмент за въвеждане на Споразумението е директива по смисъла на член 249 от Договора.(11) Предвид високата степен на интеграция в сферата на гражданската авиация и действащите в нея условия на конкуренция, целите на настоящата директива да бъдат защитени здравето и безопасността на работниците не могат да бъдат осъществени в достатъчна степен от държавите-членки, така че се налага действие на Общността в съответствие с принципа на субсидиарност, утвърден в член 5 от Договора. Настоящата директива надхвърля необходимото за постигане на тези цели.(12) По отношение на термините в Споразумението, които не са изрично определени в него, настоящата директива предоставя на държавите-членки възможността сами да ги определят в съответствие с националните си законодателства и практики, какъвто е случаят с други директиви в областта на социалната политика, използващи подобни термини, при условие че определенията са съвместими със Споразумението.(13) Комисията изготви своето предложение за директива в съответствие със Съобщението си от 20 май 1998 г."Адаптиране и насърчаване на социалния диалог на общностно равнище", отчитайки представителния статут на договарящите се страни и законосъобразността на всяка клауза от Споразумението. Подписалите страни заедно имат достатъчно представителен статус по отношение на летателния персонал, нает от предприятия, извършващи услуги за превоз на пътници или товари в гражданската авиация.(14) Комисията изготви своето предложение за директива в съответствие с член 137, параграф 2 от Договора, който предвижда директивите в социалната сфера да избягват "налагане на административни, финансови и юридически задължителни мерки, които биха затруднили създаването и развитието на малки и средни предприятия".(15) Настоящата директива и Споразумението определят минимални стандарти. Държавите-членки и/или социалните партньори могат да запазят или да въведат по-благоприятни разпоредби.(16) Прилагането на настоящата директива не следва да се използва като основание за създаване на по-неблагоприятно положение спрямо съществуващото понастоящем във всяка държава-членка.(17) Комисията информира Европейския парламент, Икономическия и социален комитет и Комитета на регионите, на които изпрати текста на своето предложение за директива, съдържащ Споразумението.(18) Европейският парламент прие на 3 октомври 2000 г. резолюция относно рамковото споразумение на социалните партньори.(19) Прилагането на Споразумението допринася за осъществяването на целите, посочени в член 136 от Договора,ПРИЕ НАСТОЯЩАТА ДИРЕКТИВА:Член 1Настоящата директива има за цел прилагането на Европейското споразумение за организация на работното време на мобилния персонал в гражданската авиация, сключено на 22 март 2000 г. между организациите на работодателите и синдикатите в сферата на гражданската авиация, а именно Асоциацията на европейските авиокомпании (АЕА), Европейската федерация на транспортните работници (ETF), Европейската асоциация на пилотите (ECA), Асоциацията на европейските регионални авиокомпании (ERA) и Международната асоциация на въздушните превозвачи (IACA).Текстът на споразумението е даден в приложението.Член 21. Държавите-членки могат да прилагат или да въвеждат по-благоприятни разпоредби от предвидените в настоящата директива.2. Прилагането на настоящата директива при никакви обстоятелства не представлява достатъчно основание за намаляване на общото равнище на защита на работниците в областите, които тя урежда, като при това не се засяга правото на държавите-членки и/или социалните партньори да приемат в светлината на променящите се обстоятелства законови, подзаконови или договорни разпоредби, различни от съществуващите в момента на приемането на настоящата директива, при условие че са спазени минималните изисквания, предвидени в настоящата директива.Член 3Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива преди 1 декември 2003 г. или се уверяват, че най-късно до тази дата социалните партньори са въвели необходимите разпоредби чрез споразумение. Държавите-членки вземат всички необходими мерки, за да могат във всеки момент да бъдат в състояние да гарантират резултатите, наложени от настоящата директива. Те незабавно информират Комисията за това.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.Член 4Настоящата директива влиза в сила в деня на публикуването ѝ в Официален вестник на Европейските общности.Член 5Адресати на настоящата директива са държавите-членки.Съставено в Брюксел на 27 ноември 2000 година.За СъветаПредседателÉ. Guigou[1] ОВ L 307, 13.12.1993 г., стр. 18. Директива, изменена с Директива 2000/34/ЕО (ОВ L 195, 1.8.2000 г., стр. 41).--------------------------------------------------20001127ПРИЛОЖЕНИЕ20001127Европейско споразумение за организацията на работното време на мобилния персонал в гражданската авиация, сключено от Асоциацията на европейските авиокомпании (АЕА), Европейската федерация на транспортните работници (ETF), Европейската асоциация на пилотите (ECA), Асоциацията на европейските регионални авиокомпании (ERA) и Международната асоциация на въздушните превозвачи (IACA)като взеха предвид Договора за създаване на Европейската общност, и по-специално член 138 и член 139, параграф 2 от него,като взеха предвид, че член 139, параграф 2 от Договора предвижда, че прилагането на сключените споразумения на европейско равнище може се извършва по съвместно искане от подписалите страни чрез решение на Съвета по предложение на Комисията,като взеха предвид, че с настоящото подписалите страни отправят такова искане,като взеха предвид, че подписалите страни считат, че разпоредбите на това споразумение представляват "по-специфични изисквания" по смисъла на член 14 от Директива 93/104/ЕО на Съвета и че разпоредбите на тази директива не следва да се прилагат,ПОДПИСАЛИТЕ СТРАНИ СЕ СПОРАЗУМЯХА ЗА СЛЕДНОТО:Клауза 11. Споразумението се прилага за работното време на мобилния персонал в гражданската авиация.2. То определя по-специфични изисквания по смисъла на член 14 от Директива 93/104/ЕО на Съвета относно организацията на работното време на мобилния персонал в гражданската авиация.Клауза 21. "Работно време" е всеки период, през който работникът работи, е на разположение на работодателя и изпълнява своята дейност или своите задължения в съответствие с националните законодателства и/или практики.2. "Мобилен персонал в гражданската авиация" са членовете на екипаж на борда на гражданско въздухоплавателно средство, наети от предприятие, установено в някоя от държавите-членки.3. "Блок летателно време" е времето от първото движение на въздухоплавателното средство от мястото му за паркиране с цел излитане докато спре на определената паркинг-позиция и всички двигатели спрат.Клауза 31. Мобилният персонал в гражданската авиация има право на най-малко четири седмици платен годишен отпуск в съответствие с условията за придобиване на право и предоставяне на такъв отпуск, предвидени от националното законодателство и/или практика.2. Минималният платен годишен отпуск не може да се компенсира с парично обезщетение, освен в случай на прекратяване на трудовото правоотношение.Клауза 41. а) Мобилният персонал в гражданската авиация има право на безплатен медицински преглед при постъпване на работа и редовно след това.б) Когато членове на мобилния персонал в гражданската авиация имат здравословни проблеми, за които е установено, че се дължат на полагането на нощен труд, те се преместват, когато това е възможно, на подходяща мобилна или немобилна работа, която се извършва през деня.2. По отношение на безплатния медицински преглед, посочен в параграф 1, буква а), се спазва задължението за пазене на лекарска тайна.3. Безплатният медицинския преглед, посочен в параграф 1, буква а), може да се извършва в рамките на националната здравна система.Клауза 51. Мобилният персонал в гражданската авиация има право на безопасни и здравословни условия на труд, съобразени с характера на неговата работа.2. С оглед осигуряване на безопасни и здравословни условия на труд на мобилния персонал, се осигуряват адекватни служби и средства за защита и профилактика в гражданската авиация, които да са на разположение по всяко време.Клауза 6Трябва да бъдат предприети необходимите мерки, за да може работодателят, който възнамерява да организира работата по определен режим, да спазва общия принцип за адаптиране на работата към работника.Клауза 7Информацията относно специфичните режими на работа на мобилния персонал в гражданската авиация трябва да бъде съобщена на компетентните органи при поискване от тяхна страна.Клауза 81. Работното време трябва да се разглежда, без да се засяга евентуално бъдещо законодателство на Общността по отношение на ограниченията за летателното и служебното време и изискванията за почивка, и съвместно с националното законодателство в тази област, което трябва да бъде взето под внимание при всички свързани с него случаи.2. Максималната годишна продължителност на работното време, което включва и елементите на периоди на готовност за получаване на задание, определени от действащото законодателство, е 2000 часа, от които общият брой пролетени часове се ограничава до 900 часа.3. Максималното годишно работно време трябва да бъде разпределено възможно най-равномерно през годината.Клауза 9Без да се засяга клауза 3, мобилният персонал в гражданската авиация ползва почивни дни от работа и от готовност, оповестени предварително, както следва:а) най-малко 7 локални дни за календарен месец, включващи евентуално всеки почивен период, наложен от закона; иб) най-малко 96 локални дни за календарна година, включващи евентуално всеки почивен период, наложен от закона.Клауза 10Страните ще преразгледат гореизложените разпоредби две години след края на периода за изпълнение, определен с решението на Съвета, с което се утвърждава това споразумение.Брюксел, 22 март 2000 година.Асоциация на европейските авиокомпании (АЕА)Karl-heinz Neumeister,генерален секретарManfred Merz,заместник-председател на Комитета по социалните въпроси към АЕА, председател на екипа по преговоритеЕвропейска федерация на транспортните работници (ETF)Brenda O'Brien,сътрудник на генералния секретарBetty Lecouturier,президент, Комитет на летателния съставBent Gehlsen,член на групата по преговорите, Комитет на летателния съставЕвропейска асоциация на пилотите (ECA)Капитан Francesco Gentile,председателКапитан Bill Archer,заместник-председателGiancarlo Crivellaro,генерален секретарАсоциация на европейските регионални авиокомпании (ERA)Mike Ambrose,генерален директорМеждународната асоциация на въздушните превозвачи (IACA)Marc Frisque,генерален директорAllan Brown,директор "Аерополитически и индустриални въпроси"--------------------------------------------------